text: U21: Føroyar hava framvegis nógv at arbeiða við
text: #000001
text: Endaði við 31-23 tapi í HM-fyrireikingardysti í Íslandi. Serliga álopsspælið haltaði til tíðir.
text: #000002
text: Føroyska liðið legði út sum eitt óløgi í Hafnarfirði í kvøld, har íslendingar tóku ímóti. Tað líktist tí, sum vit javnan síggja frá hesum árganginum: Skjótt, effektivt og gott álopsspæl í einari vælsmurdari maskinu og ein vælleikandi Pauli Jacobsen í málinum. Tað var 4-1 til Føroyar, tá beint yvir fýra minuttir vóru leiktir.Skjótt kom tó stígur í, og verjuparturin var eisin svingandi. Tað fór at síggjast, at vanligi spælskiparin - og stjørnan - Elias Ellefsen á Skipagøtu vantaði á liðnum í dag. Óli Mittún hevur verið við hesum árgangunum í kappingum tvey tey seinastu árini, men er ikki við nú, og tað merkist kanska eisini nakað Í mun til Elias, so verður hann ikki við í Týsklandi. Janus Dam Djurhuus, ið vanliga er fyrstaval á vinstra vongi, gjørdist íslendskur meistari mikukvøldið og hevði fingið frí til hendan dystin.Tað vóru tíðir í dystinum, har álopsspælið hjá okkara tyktiskt ógvuliga stirvið. Hetta serliga í eini 12 minuttir í fyrra hálvleiki, har bara tvey mál vórðu skotin, og eisini ein góðan part av seinna hálvleiki, har høgi íslendski málverjin eisini gav føroyingum høvuðbrýggj. Samanlagt høvdu íslendsku málverjarnir nógvar bjargingar, millum annað tá frí skot vóru, og heimaliðið fekk fleiri "løtt" kontramál.
text: #000004
text: Ísak Vedelsbøl skoraði seks ferðir av strikuni (Mynd: HSF)Tað vóru eisini løtur, har tað sá gott út. Kristoffur Bjørgvin fekk nøkur góð mál av høgra bakki við høgra armi tíðliga og Brian Slyne tað sama seint í dystinum. Ísak Vedelsbøl spældi sín fyrsta veruliga landsdyst saman við hesum árgangunum, og 18-ára gamli strikuspælarin gjørdi vart við seg. Ársins stjørnuskot í føroyskum manshondbólti gjørdist føroyskur toppskjútt í kvøld við seks málum - millum annað fann Pauli Mittún hann væl nakrar ferðir - og vísti eisini styrki í støðum í verjupartinum.Pauli Jacobsen hevði heilar 16 bjargingar í dystinum - so at siga allar í fyrra hálvleiki. 31 mál komu ímóti, og samanlagt vóru fleiri lýti í føroyska verjupartinum, ið annars byrjaði væl í báðum hálvleikunum.Liðini hittast aftur í morgin kl. 17.30, føroyska tíð, og kann dysturin stroymast á youtube-síðuni hjá íslendska hondbóltssambandinum HSÍ.U21 venjingardystir - fyrireiking til HM-endaspælKaplakriki (Hafnarfjørður), 03.06Ísland - Føroyar 31-23 (15-11)Dystargongdin: 5 min: 2-4 10 min: 4-5 15 min: 6-6 20 min: 8-7 25 min: 11-1030.min: (15-11)35 min: 16-14 40 min: 18-1645 min: 23-17 50 min: 26-1855 min: 29-21
text: #000006
text: U21-landsliðið so at siga óbroytt
text: #000009
text: 13 nýggir venjarar fingið prógv
text: #000010
text: Fyristing tel. 20 80 80 [email protected]
text: #000015